
Προσκληση Υποβολης Προτασεων
Η DK Advertising ΙΚΕ είναι ο οργανισμός εκτέλεσης του EUKIHAL 101251200, ένα συγχρηματοδοτούμενο, από την Ευρωπαϊκή Ένωση έργο για την προώθηση του ελληνικού ακτινιδίου και Χαλουμιού ΠΟΠ από την Κύπρο στις αγορές των Ηνωμένων Πολιτειών Αμερικής (ΗΠΑ), της Αυστραλίας, του Καναδά και της Νότιας Κορέας. Το έργο ξεκίνησε την 1η Ιουνίου 2026 και θα διαρκέσει 36 μήνες.
Κύριος στόχος του έργου είναι η ενίσχυση της θέσης του ελληνικού ακτινιδίου και του Χαλουμιού ΠΟΠ από την Κύπρο, στις συγκεκριμένες αγορές-στόχους, όπου παρατηρείται αυξανόμενη ζήτηση για προϊόντα υψηλής ποιότητας, υγιεινής διατροφής και με διεθνή γαστρονομικό προσανατολισμό.
Αναζητούμε υπεργολάβο / προμηθευτή για τις δραστηριότητες που περιγράφονται στο Παράρτημα Ι και σας καλούμε να υποβάλετε την τεχνική και οικονομική σας προσφορά σας.
Απαιτήσεις: Καλείστε να υποβάλλεται την προσφορά σας με τα παρακάτω συνοδευτικά έγγραφα:
1. Δήλωση ετήσιου κύκλου εργασιών, καθώς και κύκλου εργασιών από συναφείς δραστηριότητες για τα τρία (3) τελευταία έτη (2023, 2024 & 2025), (Παράρτημα ΙΙ).
2. Εταιρικό προφίλ  και χαρτοφυλάκιο περιλαμβανομένου κατάλογο αντίστοιχων εργασιών που έχουν παραδοθεί, βιογραφικά σημειώματα βασικών στελεχών της εταιρείας με αναφορά στο ακαδημαϊκό και επαγγελματικό τους προφίλ, κατάλογο μετοχών μελών του ΔΣ και βασικών στελεχών της εταιρείας.
3. Τεχνική και Οικονομική Προσφορά.
4. Υπεύθυνη δήλωση περί μη σύγκρουσης συμφερόντων μεταξύ του φορέα υλοποίησης και του υπεργολάβου, σύμφωνα με το υπόδειγμα του Παραρτήματος ΙΙΙ.
Προθεσμία Υποβολής: Οι προτάσεις θα πρέπει να υποβληθούν ηλεκτρονικά στη διεύθυνση procurement@eukihal.eu   ως 18.10.2026 και ώρα 17:00.
Κριτήρια Ανάθεσης
Η ανάθεση θα πραγματοποιηθεί βάσει της πλέον συμφέρουσας από οικονομική άποψη προσφοράς, σύμφωνα με τη βέλτιστη σχέση ποιότητας – τιμής, όπως προκύπτει από τη βαθμολόγηση των ακόλουθων κριτηρίων:
Η αξιολόγηση θα λάβει ιδίως υπόψη την αποδεδειγμένη εμπειρία του προσφέροντος σε διεθνείς διαφημιστικές εκστρατείες, την ικανότητά του να εξασφαλίζει ποιοτικές και κατάλληλες τοποθετήσεις σε έντυπα μέσα, την προτεινόμενη μεθοδολογία υλοποίησης, την ποιότητα των προτεινόμενων μέσων και την οικονομική αποδοτικότητα της προσφοράς.


ΠΑΡΑΡΤΗΜΑ Ι
ΖΗΤΟΥΜΕΝΕΣ ΥΠΗΡΕΣΙΕΣ
1. Αντικείμενο
Αντικείμενο της παρούσας πρόσκλησης είναι η παροχή ολοκληρωμένων υπηρεσιών για τη σύλληψη, τον δημιουργικό σχεδιασμό, την παραγωγή, την προσαρμογή, την επιμέλεια, την αγορά διαφημιστικού χώρου και τη δημοσίευση έντυπων διαφημίσεων/advertorials για την προώθηση του ελληνικού ακτινιδίου και του Χαλουμιού ΠΟΠ από την Κύπρο στις αγορές των ΗΠΑ, του Καναδά, της Αυστραλίας και της Νότιας Κορέας.
	Υπηρεσία
	Αγορά υπηρεσιών ( Media buying ) από μέσα ενημέρωσης στις ΗΠΑ, τον Καναδά, τη Νότια Κορέα και την Αυστραλία για σύνολο 10 καταχωρήσεις

	Θέμα:
	Έργο EUKIHAL (ακτινίδιο και χαλούμι ΠΟΠ)

	Περίοδος
	Νοέμβριος 2026 – Μάιος 2027 
*Οι ακριβείς ημερομηνίες δημοσίευσης θα καθορίζονται βάσει της εποχικότητας των προϊόντων, της διαθεσιμότητας των μέσων και του επικοινωνιακού σχεδιασμού κάθε αγοράς.

	Eμβέλεια
	 Σύνολο: 10 καταχωρήσεις ( απήχηση; 1,413,600  )
ΗΠΑ: 2 διαφημίσεις, απήχηση: 200.000
Καναδάς: 2 διαφημίσεις απήχηση: 140.000
Αυστραλία: 2 διαφημίσεις, απήχηση: 140.000
Νότια Κορέα: 4 διαφημίσεις, απήχηση: 933.600


	Κοινό
	ΗΠΑ: καταναλωτές με ενδιαφέρον για τρόφιμα, υγιεινή διατροφή, γαστρονομία, ευεξία και μεσογειακό τρόπο ζωής.
Καναδάς: αντίστοιχα τμήματα καταναλωτών, με έμφαση και στην ελληνική/μεσογειακή διασπορά. 
Αυστραλία: καταναλωτές με ενδιαφέρον για υγιεινή διατροφή, ποιότητα, γαστρονομία και μεσογειακά προϊόντα, καθώς και κοινότητες της διασποράς. 
Νότια Κορέα: ευρύτερο καταναλωτικό κοινό με ενδιαφέρον για premium τρόφιμα, υγεία, ευεξία, γαστρονομία και διεθνή προϊόντα υψηλής ποιότητας.

	Παραδοτέα
	10 έντυπες καταχωρήσεις/advertorials 

	Αποτελέσματα
	Προσέγγιση τουλάχιστον 1,413,600 καταναλωτών μέσω έντυπης διαφήμισης 

	Προϋπολογισμός
	Παραγωγή και δημοσίευση 10 καταχωρήσεις  για 1ο έτος: 74.800 EUR



2. Μέσα και τύποι εντύπων
Οι καταχωρήσεις θα τοποθετηθούν σε επιλεγμένα έντυπα μέσα υψηλής αναγνωσιμότητας και συνάφειας με το κοινό-στόχο, όπως:
· καταναλωτικά περιοδικά με θεματολογία διατροφής, υγείας, ευεξίας, γαστρονομίας και τρόπου ζωής,
· εξειδικευμένα περιοδικά τροφίμων και γαστρονομίας,
· έντυπα σχετικά με υγιεινή διατροφή και ευεξία,
· εθνικές και περιφερειακές εφημερίδες,
· μέσα ενημέρωσης της ελληνικής και ευρύτερης διασποράς, ιδίως στις ΗΠΑ, τον Καναδά και την Αυστραλία,
· κατάλληλα εθνικής εμβέλειας και εξειδικευμένα έντυπα μέσα στη Νότια Κορέα.
Ο ανάδοχος θα είναι υπεύθυνος για την έρευνα, αξιολόγηση και πρόταση των κατάλληλων εντύπων, καθώς και για την αγορά του αντίστοιχου διαφημιστικού χώρου.
3. Δημιουργική προσέγγιση
Θα αναπτυχθεί ενιαία επικοινωνιακή ταυτότητα για την εκστρατεία, η οποία θα προσαρμόζεται στις ιδιαιτερότητες κάθε αγοράς.
Το δημιουργικό υλικό θα πρέπει να αναδεικνύει:
· την προέλευση και την εξαιρετική ποιότητα του ελληνικού ακτινιδίου και του Χαλουμιού ΠΟΠ,
· την ευρωπαϊκή προέλευση και τα χαρακτηριστικά ποιότητας των προϊόντων,
· τη μεσογειακή διατροφή και γαστρονομική παράδοση,
· την αυθεντικότητα και τη γεύση των προϊόντων,
· τη σύνδεση των προϊόντων με έναν σύγχρονο, ποιοτικό και υγιεινό τρόπο ζωής,
· περιβαλλοντικά υπεύθυνες πρακτικές παραγωγής, όπου τεκμηριώνονται και είναι κατάλληλες για την επικοινωνία,
· τη βιωσιμότητα, την προστασία του εδάφους, τη βιοποικιλότητα και την ισορροπία των οικοσυστημάτων,
· τα ιδιαίτερα χαρακτηριστικά των προϊόντων που διαφοροποιούν την αξία τους στην αγορά.
Τα βασικά μηνύματα θα προσαρμόζονται στο γλωσσικό, πολιτιστικό και καταναλωτικό πλαίσιο κάθε χώρας, διατηρώντας παράλληλα ενιαία οπτική ταυτότητα και αναγνωρισιμότητα.
4. Γεωγραφική κατανομή και όγκος καταχωρήσεων
Η προτεινόμενη ελάχιστη κατανομή των καταχωρήσεων έχει ως εξής:
	Αγορά
	Καταχωρήσεις ανά έτος
	
	Εκτιμώμενη απήχηση

	ΗΠΑ
	2
	
	~200.000

	Καναδάς
	2
	
	~140,000

	Αυστραλία
	2
	
	~140,000

	Νότια Κορέα
	4
	
	~933,600

	Σύνολο
	10
	
	~1,413,600


Η ανωτέρω κατανομή αποτελεί τον βασικό σχεδιασμό της δράσης. Ο ανάδοχος δύναται να προτείνει εναλλακτική κατανομή ή βελτιστοποίηση των μέσων, εφόσον τεκμηριώνεται ότι αυτή συμβάλλει στην επίτευξη ή υπέρβαση των στόχων της δράσης.
5. Περίοδος υλοποίησης
Η υπηρεσία θα υλοποιηθεί κατά τη συνολική περίοδο του έργου:
· 1ο έτος: Νοέμβριος 2026 – Μάιος 2027
Οι ακριβείς ημερομηνίες δημοσίευσης θα καθορίζονται σε συνεργασία με τον φορέα υλοποίησης, λαμβάνοντας υπόψη την εποχικότητα των προϊόντων, τις εμπορικές περιόδους, τη διαθεσιμότητα των εντύπων και τη βέλτιστη επικοινωνιακή χρονική τοποθέτηση.
6. Υπηρεσίες του αναδόχου
Ο ανάδοχος θα παρέχει κατ’ ελάχιστον:
· σύλληψη και ανάπτυξη δημιουργικής ιδέας,
· δημιουργικό σχεδιασμό των καταχωρήσεων,
· copywriting και επιμέλεια κειμένων,
· γραφιστικό σχεδιασμό και προσαρμογή στις προδιαγραφές κάθε μέσου,
· γλωσσική και πολιτιστική προσαρμογή του υλικού,
· παραγωγή και τελική προετοιμασία αρχείων προς δημοσίευση,
· εξασφάλιση των απαιτούμενων δικαιωμάτων χρήσης δημιουργικού υλικού, φωτογραφιών, γραφικών και λοιπών στοιχείων,
· έρευνα και επιλογή κατάλληλων εντύπων,
· διαπραγμάτευση και αγορά διαφημιστικού χώρου,
· συντονισμό με τα μέσα ενημέρωσης,
· παρακολούθηση των δημοσιεύσεων,
· συλλογή αποδεικτικών δημοσίευσης,
· παρακολούθηση και αξιολόγηση της απήχησης,
· ετήσια αναφορά αποτελεσμάτων.
7. Παραδοτέα
Ο ανάδοχος θα παραδώσει κατ’ ελάχιστον:
1. 10 έντυπες διαφημίσεις/advertorials κατά τη διάρκεια των πρώτο έτος.
2. Δημιουργικά αρχεία και τελικά αρχεία παραγωγής για κάθε δημοσίευση.
3. Τεκμηρίωση της δημοσίευσης κάθε καταχώρησης.
4. Κατάλογο των εντύπων στα οποία πραγματοποιήθηκε η δημοσίευση.
5. Στοιχεία κυκλοφορίας, αναγνωσιμότητας ή/και εκτιμώμενης απήχησης κάθε μέσου, όπου είναι διαθέσιμα.
6. Ετήσια αναφορά αποτελεσμάτων, η οποία θα περιλαμβάνει τουλάχιστον:
· αριθμό δημοσιεύσεων,
· μέσα και τίτλους εντύπων,
· ημερομηνίες δημοσίευσης,
· κυκλοφορία/αναγνωσιμότητα,
· εκτιμώμενη απήχηση,
· γεωγραφική κάλυψη,
· αποδεικτικά δημοσίευσης,
· συνολική αξιολόγηση της αποτελεσματικότητας της δράσης.
8. Αναμενόμενα αποτελέσματα / KPIs
Βασικοί δείκτες απόδοσης της δράσης είναι:
· τουλάχιστον 1.400.000 καταναλωτές να προσεγγιστούν μέσω έντυπων διαφημίσεων κατά τη διάρκεια της τριετούς περιόδου,
· πραγματοποίηση 10 συνολικά καταχωρήσεων/advertorials,
· ενίσχυση της αναγνωρισιμότητας του ελληνικού ακτινιδίου,
· ενίσχυση της αναγνωρισιμότητας του Χαλουμιού ΠΟΠ από την Κύπρο,
· ενίσχυση της αντίληψης των προϊόντων ως προϊόντων υψηλής ευρωπαϊκής ποιότητας,
· δημιουργία θετικών συσχετίσεων με τη μεσογειακή διατροφή, την ποιότητα, την αυθεντικότητα και τον σύγχρονο τρόπο ζωής,
· ενίσχυση του ενδιαφέροντος εισαγωγέων, διανομέων και λιανοπωλητών στις αγορές-στόχους.
Η συνολική εκτιμώμενη απήχηση των επιμέρους αγορών ανέρχεται σε περίπου 1,413 εκατομμύρια καταναλωτές.
9. Υποχρεώσεις αναδόχου
Ο ανάδοχος οφείλει να:
· συνεργάζεται στενά με την DK Advertising ΙΚΕ,
· λαμβάνει προηγούμενη έγκριση για το τελικό δημιουργικό και τα βασικά μηνύματα,
· διασφαλίζει ότι το περιεχόμενο συμμορφώνεται με τις απαιτήσεις της σχετικής ευρωπαϊκής χρηματοδότησης και της ισχύουσας νομοθεσίας,
· διασφαλίζει την ορθή χρήση των σημάτων, λογοτύπων και υποχρεωτικών αναφορών του έργου,
· τηρεί το συμφωνημένο χρονοδιάγραμμα,
· τεκμηριώνει κάθε δημοσίευση και σχετική δαπάνη,
· παρέχει στον φορέα υλοποίησης όλα τα απαραίτητα στοιχεία για την τεκμηρίωση και αξιολόγηση της δράσης.




ΠΑΡΑΡΤΗΜΑ ΙΙ
ΥΠΟΔΕΙΓΜΑ ΔΗΛΩΣΗΣ ΕΤΗΣΙΟΥ ΚΥΚΛΟΥ ΕΡΓΑΣΙΩΝ
Σε επιστολόχαρτο εταιρείας
ΠΡΟΣ ΚΑΘΕ ΕΝΔΙΑΦΕΡΟΜΕΝΟ
Με το παρόν πιστοποιείται ότι η Κατάσταση Ετήσιου Κύκλου Εργασιών και Κύκλου Εργασιών από Παρόμοιες Δραστηριότητες της [Επωνυμία Εταιρείας], με έδρα [Διεύθυνση] και Α.Φ.Μ. [ΑΦΜ], για τα τελευταία τρία (3) συνεχόμενα οικονομικά έτη έχει ως εξής:
	Οικονομικό έτος
	Συνολικός Κύκλος Εργασιών (Α) [Νόμισμα]
	Κύκλος Εργασιών από Παρόμοιες Δραστηριότητες (Β) [Νόμισμα]

	2023
	[Ποσό]
	[Ποσό]

	2024
	[Ποσό]
	[Ποσό]

	2025
	[Ποσό]
	[Ποσό]

	Μέσος Όρος
	[Μέσος Όρος]
	[Μέσος Όρος]


Ορισμοί
(Α) Συνολικός Κύκλος Εργασιών: Ακαθάριστα έσοδα από όλες τις επιχειρηματικές δραστηριότητες της εταιρείας.
(Β) Κύκλος Εργασιών από Παρόμοιες Δραστηριότητες: Έσοδα από υπηρεσίες συναφείς με το αντικείμενο της παρούσας Πρόσκλησης, όπως διαφημιστικές εκστρατείες, δημιουργικός σχεδιασμός, αγορά διαφημιστικού χώρου, έντυπη διαφήμιση, media planning/media buying και συναφείς υπηρεσίες.
Υπογραφή: _________________________
Ονοματεπώνυμο: ____________________
Ιδιότητα: __________________________
Ημερομηνία: ________________________
Σφραγίδα:

ΠΑΡΑΡΤΗΜΑ ΙΙΙ
ΥΠΟΔΕΙΓΜΑ ΔΗΛΩΣΗΣ ΑΠΟΥΣΙΑΣ ΣΥΓΚΡΟΥΣΗΣ ΣΥΜΦΕΡΟΝΤΩΝ
Σε επιστολόχαρτο εταιρείας
Θέμα: Δήλωση επιβεβαίωσης απουσίας οποιασδήποτε σύγκρουσης συμφερόντων
Ο/Η υπογεγραμμένος/η [ονοματεπώνυμο] εκπρόσωπος της εταιρείας [επωνυμία εταιρείας, διεύθυνση, ΑΦΜ], η οποία υποβάλλει προσφορά για να αναλάβει ως υπεργολάβος της DK ADVERTISING ΙΚΕ, φορέα υλοποίησης του έργου EUKIHAL 101251200, προγράμματος, το οποίο συγχρηματοδοτείτε από την Ευρωπαϊκή Ένωση για την προώθηση του ακτινιδίου από την Ελλάδα και του χαλλουμιού ΠΟΠ από την Κύπρο στις Ηνωμένες Πολιτείες Αμερικής (ΗΠΑ), την Αυστραλία, τον Καναδά και τη Νότια Κορέα, δηλώνω υπεύθυνα τα εξής, σχετικά με την απουσία σύγκρουσης συμφερόντων:
· ότι δεν έχω καμία σύγκρουση συμφερόντων σε σχέση με τον φορέα υλοποίησης. Σύγκρουση συμφερόντων θα μπορούσε να προκύψει ιδίως λόγω οικονομικών συμφερόντων, πολιτικών ή εθνικών δεσμών, οικογενειακών ή συναισθηματικών σχέσεων ή οποιασδήποτε άλλης σχετικής σύνδεσης ή κοινού συμφέροντος με οποιονδήποτε υπάλληλο ή μέλος του διοικητικού συμβουλίου του φορέα υλοποίησης·
· ότι σε περίπτωση που η εταιρεία μας αναλάβει τη σύμβαση, θα ληφθούν όλα τα απαραίτητα μέτρα για την αποτροπή οποιασδήποτε πιθανότητας επηρεασμού της αμερόληπτης και αντικειμενικής εκτέλεσης της συμφωνίας λόγω οικογενειακών ή συναισθηματικών λόγων, πολιτικών ή εθνικών δεσμών, οικονομικών συμφερόντων ή οποιουδήποτε άλλου άμεσου ή έμμεσου συμφέροντος·
· ότι θα ενημερωθεί ο φορέας υλοποίησης, χωρίς καθυστέρηση, για οποιαδήποτε κατάσταση συνιστά σύγκρουση συμφερόντων ή ενδέχεται να οδηγήσει σε σύγκρουση συμφερόντων.



Υπογραφή:		_________________________
Ονοματεπώνυμο:	__________________________
Ημερομηνία: 		__________________________

